Kamu bisa jelasin ke aku soal Pembiak bermusim dalam bahasa melayu?

Pembiak bermusim adalah spesies haiwan yang berjaya mengawan hanya pada musim-musim tertentu.  Musim-musim berkenaan membolehkan kelahiran pada masa yang paling sesuai untuk kelangsungan hidup anak dari segi faktor-faktor seperti suhu suasana, adanya makanan dan air, dan juga perubahan kelakuan kepemangsaan spesies lain. Minat dan kelakuan seksual berkenaan diluahkan dan diterima hanya musim berkenaan. Pembiak bermusim betina mengalami kitaran estrus hanya apabila "sedang berahi" ataupun subur dan sedia untuk mengawan.  Pada musim-musim yang lain haiwan berkenaan tidak berestrus.  Tidak seperti keberkitaran pembiakan yang hanya untuk betina, kebermusiman ini diperikan untuk jantan dan betina sekali. Pembiak bermusim jantan mungkin memperlihatkan perubahan dalam takat testosteron, berat testis, dan kesuburan mengikut musim.

Pembiak bermusim adalah berlawanan dengan pembiak oportunis yang mengawan bila-bila masa keadaan persekitaran mengizinkan, dan pembiak berterusan seperti manusia yang boleh mengawan sepanjang tahun.